Foto: folklore.uz Adliya vazirligining «​Huquqiy axborot» Telegram-kanalida ma’lum qilinishicha, ​«Nurli navolar» xalqaro folklor festivalini tashkil eti​sh va o‘tkazish to‘g‘risidagi Hukumat qarori qabul qilindi. Qaror bilan tasdiqlangan nizomga muvofiq festival 2018 yildan boshlab har ikki yilda o‘tkaziladi. Shunday qilib, festivalda quyidagi nominatsiyalar bo‘yicha tanlovlar o‘tkaziladi: - folklor san’ati (alla, o‘lan, lapar, raqs, terma, marosim qo‘shiqlari, xalfachilik va hokazo); - qo‘g‘irchoqbozlik tomosha san’ati. Festivalning birinchi bosqichi Madaniyat vazirligining hududiy boshqarmalari tomonidan o‘tkaziladi. Festivalning yakuniy bosqichi esa Navoiy viloyatining Nurota tumanida tashkil etiladi. Festival g‘oliblari quyidagi pul mukofotlari bilan taqdirlanadi: 1-o‘rin(har bir nominatsiya) – 3 500 AQSh dollari; 2-o‘rin(har bir nominatsiya) – 2 500 AQSh dollari; 3-o‘rin(har bir nominatsiya) – 1 500 AQSh dollari.